कहा- गुटखा खाकर कहते हमारे पैसे दो, अगर सरकार चाहेगी तो हम पैसे दे देंगे
Brij Bhushan Sharan Singh Case - Olympian Indian Boxer Vijender Singh Comes In Support With Wrestlers. ओलंपियन और कांग्रेसी नेता बॉक्सर विजेंदर सिंह ने महिला पहलवानों का समर्थन किया है। उन्होंने सरकार पर निशाना साधा है
ओलंपियन और कांग्रेसी नेता बॉक्सर विजेंदर सिंह ने महिला पहलवानों का समर्थन किया है। उन्होंने सरकार पर निशाना साधा है। विजेंदर ने कहा कि बहुत से लोगों को पता भी नहीं होगा कि ओलिंपिक क्या होता है। कई लोग गुटखा खाकर कहते हैं ये ओलिंपिक मेडल ही नहीं, हमारे पैसे भी दो। अगर सरकार चाहेगी तो हम पैसे भी दे देंगे। आप पहले मेडल लाकर दिखाओ, फिर बात करना। विजेंदर ने इसको लेकर ट्वीट भी किया है।
बॉक्सर मोहम्मद अली का सुनाया किस्सा
विजेंदर सिंह ने कहा कि जैसे ही मैंने देखा कि हमारी बहने गंगा में मेडल बहाने जा रही है तो मुझे मोहम्मद अली साहब की याद आ गई। वे मशहूर मुक्केबाज रहे। यूएस में गोरे काले के बीच रंग भेद की नीति चल रही थी। उन्हें एक होटल में जाने दिया गया। उन्होंने अपना परिचय दिया और कहा कि वे ओलिंपियन है, लेकिन होटल वालों ने कहा कि तेरे जैसे बहुत ओलिंपियन हैं।
मोहम्मद अली ने इससे आहत होकर अपना मेडल ओहियो नदी में फेंक दिया था। इसके बाद यूएस में क्रांति आई थी, लेकिन हमारे उल्टा होता है। हमारी बहनें गंगा गई तो उनसे मजहब पूछा जाता है कि हिंदू हो या मुस्लिम। हिंदू हो तो फिर उन्हें जाति में बांट दिया जाता है कि अच्छा तुम जाट हो या ये हो, वो हो। बहुत सारे चीजों के बाद IT सेल एक्टिव हो जाते हैं कि गंगा में मेडल प्रवाहित नहीं करने देंगे, क्योंकि इससे नदी दूषित हो जाएगी।
सरकार चाहे तो वापस कर देंगे पैसे
बॉक्सर विजेंदर ने कहा कि बहुत सारे नेताओं को नहीं मालूम कि ओलिंपिक होता क्या है। कई लोग गुटखा खाकर बात तो कर देते हैं कि ओलिंपिक मेडल है, पैसे भी वापस दो। भइया पहले भी हम कह चुके हैं कि अगर सरकार चाहे तो पैसे भी वापस कर देंगे। लेकिन ऐसा मेडल लेकर आओ, बनकर दिखाओ, उसके बाद बातचीत कीजिएगा।
ये खबर भी पढ़ें:- 
रेसलर्स Vs बृजभूषण विवाद:तेंदुलकर के घर के बाहर पोस्टर; ममता बनर्जी का मार्च, स्मृति ईरानी ने पूछा- बबीता फोगाट इनके साथ क्यों नहीं? 
भारतीय कुश्ती संघ (WFI) के पूर्व अध्यक्ष सांसद बृजभूषण शरण सिंह और रेसलर्स विवाद में कांग्रेस ने सचिन तेंदुलकर को भी घसीट लिया है। यूथ कांग्रेस ने मुंबई में सचिन के घर के बाहर प्रदर्शन करते हुए पोस्टर लगा दिया। हालांकि बाद में पुलिस ने उसे हटा दिया (पूरी खबर पढ़ें)